1395.

Godina **1395** (**[[rimski brojevi|MCCCXCV]]**) bila je redovna godina koja počinje u petak (1. 1. po julijanskom kalendaru).

## Događaji
* siječanj - Kraljica Marija boravi u Virovitici. 
* 23. 1. - Sastanak zastupnika dalmatinskih gradova po sazivu bana Nikole: izmirenje trogirskih stranaka.
* veljača - Moldavija (vladar Stefan I) opet postaje ugarski vazal, nakon pohoda kralja Žigmunda, ali ne zadugo. 
* 28. 2. - Turci i "Ahajci" zauzeli Akovu (danas deo Argosa) u Despotovini Moreji
* 7. 3. - Vlaški vojvoda Mirča I u Brašovu sklopio savez sa ugarskim kraljem Žigmundom. 
* ožujak - Zadar, Split i Trogir dogovorili međusobni mir i savez u Šibeniku.
* 15. 4. - Bitka na Tereku, odlučujuća Timurova pobeda nad Tohtamišem; uništen Saraj, glavni grad Zlatne Horde, koja postaje Timurov vazal.
* 1. 5. - Osnovano Milansko Vojvodstvo (Gian Galeazzo Visconti kupio diplomu od kralja Vaclava IV). 
* 11. 5. - Đurađ II Balšić dobio mletačko građanstvo. 
* 17. 5. - Bitka na Rovinama, vlaška pobeda (Mirča I) nad osmanlijskim upadom, poginuli Kraljević Marko i Konstantin Dragaš Dejanović, njihove vazalne oblasti dolaze pod direktnu tursku vlast (postoji konfuzija sa jednom bitkom iz oktobra 1394).
* 17. 5. - Umrla Marija, hrvatsko-ugarska kraljica - problem za Žigmundovu legitimnost. 
* 30. 5. - Spor Paga i Zadra - Žigmund pokorio otok neposredno svojoj vlasti.
* 3. 6. - Od Turaka pogubljen bugarski car Ivan Šišman (u Vidinu ostao njegov polubrat Ivan Stracimir).
* jul - Žigmund upao u Vlašku, vratio Mirču na presto i zauzeo "mali Nikopolj" (Turnu Măgurele).
* 24. 8. - Žigmundov proglas u Moslavini: novi vranski prior je Emerik Bubek, sin slavonskog bana Detrika. 
* 26. 8. ? - Ikona Bogorodica Vladimirska prenesena iz Vladimira u Moskvu, u vreme Tamerlanove invazije. 
* 29. 8. - Umro Albreht III Habsburg, novi vojvoda Austrije je njegov sin Albreht IV.
* 1. 9. - Kralj Žigmund presudio u korist Gradeca u sporu sa Ivanom, vikarom zagrebačkog biskupa (način ubiranja desetine, Gradec bio stavljen pod interdikt). 
* 8. 9. - Umro Stjepan Dabiša, bosanski kralj, nasljeđuje ga kraljica Jelena Gruba (ugarski kralj Žigmund Luksemburški se na osnovu Đakovačkog sporazuma iz 1393 smatra Dabišinim nasljednikom) - glavni velikaši su Hrvoje Vukčić, Pavle Radenović i Sandalj Hranić.
* 10. 10. - Nagodba splitskog nadbiskupa Andrije sa cetinskim knezom Ivanišom Nelipićem oko desetine u kneževim krajevima. 
* 26. 10. - Dubrovačko Veliko vijeće donijelo odluku kome se može davati građanstvo.
* oktobar - Đurađ II Balšić trgnuo natrag Skadar, Drivast i Sveti Srđ, koji su mu Turci uzeli 1392; od Konstantina Balšića uzeo Danj kod Skadra i tvrđavu Šati (ili Sati, u kojoj je kastelan Koja Zakarija, ili Zaharija); u približno isto vreme Radič Crnojević sa bratom Dobrovojem zauzeo Grbalj i opsjeo Kotor (koji Đurđu plaća godišnji danak).
* 14. 12. - Radič Crnojević sklapa sporazum sa Kotorom (grad se, inače, nudi pod mletačku vlast).

### Tokom/tijekom godine
* Turci, pomagani od srpskih odeljenja, upadaju ove i naredne godine u Vlašku, ali i tamišku i krašovsku županiju (Ugarska). 
* Dok Konstantin Balšić ratuje u Vlaškoj, kotorska braća Marko i Vladislav Drago, zakupci danjske carine, iznuđuju mnogo novca od Dubrovčana. 
* Pantelejmonska povelja - kneginja Milica (monahinja Evgenija) sa sinovima Stefanom i Vukom daruje manastir Pantelejmon na Svetoj gori. 
* Podignut manastir Dragović.

## Rođenja

## Smrti

* 8. 9. - Stjepan Dabiša, bosanski vladar (* iza 1339)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)